### KREDSINFORMATION

# *Juni 2018.*

Så kom de i mål med forhandlingerne om overenskomsten. Jeg skal ikke lægge skjul på, at det resultat som er kommet på vores område, langt fra er tilfredsstillende. Jeg er sikker på, at vi alle havde håbet på, at der sket ændringer i Lov 409, og nogle af de regler som ligger i loven, var blevet fjernet.

Det var ikke muligt for vores forhandlere at komme igennem med vores krav, da KL og moderniseringsstyrelsen stod urokkeligt fast på deres synspunkter.

Nu bliver der nedsat en undersøgelseskommission, som skal afdække vores arbejdsvilkår, og som forhåbentlig kommer med nogle anbefalinger, som arbejdsgiverne ikke kan se bort fra ved næst ok-forhandling i 2021

***Per Brinckmann***

***Formand Lejre Lærerforening***

Denne kredsinformation vil primært dreje sig om:

Ekstraordinær generalforsamling

OK-18

Urafstemning

Sagsbehandling pr. 1. august 2018

Information om behandling af personoplysninger

**Ekstraordinær generalforsamling**

Lejre Lærerforening har indkaldt til en ekstraordinære generalforsamling, grundet ændring i sammensætningen af kredsstyrelsen, og ændringer i budgettet for 2018

Vi går fra en TR-styrelse til en valgt kredsstyrelse med 6 medlemmer. For- og næstformand, samt kasserer er fødte medlemmer af kredsstyrelsen, så der skal vælges tre.

Hvis du har lyst til at tage del i det fagpolitiske arbejde i Lejre Lærerforening, så kan du overveje om det var noget for dig.

Du anmelder dit kandidatur til kredsformanden eller kredskontoret senest fredag d. 15. juni, hvis dit navn, og evt. lille oplæg skal ud sammen med den endelige dagsorden.

Du har også mulighed for at opstille på selve generalforsamlingen

Tilmelding til generalforsamlingen er tirsdag d. 19. juni.

Der vil ikke være forplejning på generalforsamlingen, men kredsen sørger for en sodavand eller kaffe

**OK-18 - Urafstemning**

Urafstemningen er i fuld gang, og i tabellen kan du se hvad status er torsdag morgen. Stemmeprocenten i Lejre er 63,5. Det skal vi have lidt højere op. Mindst 2/3-dele, og helst 3/4-dele af vores medlemmer skal have stemt. Den målsætning håber jeg alle vil være med på.

Tal om afstemning i pauserne, når I er på gård/gangvagt, teammøder mm.

Lad os gøre det til en fælles opgave, at få stemmeprocenten i vejret.

Afstemningen slutter søndag 3. juni kl. 16, og mandag d. 4. juni, vil resultatet blive offentliggjort

**Skole Stemmer i alt Stemmer afgivet Stemmeprocent**

Kirke Såby skole 28 14 50,0 %

Firkløverskolen 16 8 50,0 %

PPR 7 3 42,9 %

Trællerupskolen 25 14 56,0 %

Allerslev skole 48 31 64,6 %

Bramsnæsvigskolen 31 25 80,6 %

Osted skole 21 11 52,4 %

Hvalsø skole 49 32 65,3 %

Kirke Hyllinge skole 33 28 84,8 %

Øvrige 5 1 20,0 %

**Sagsbehandling pr. 1. august 2018**

Kontorgruppen i Lejre Lærerforening har drøftet sagsområder og sagsbehandling pr. 1. august 2018.

Anne (kasserer) er sagsbehandler på barsel, medlemssystem, pensionister

Jeppe (næstformand) er sagsbehandler på ferie og hjemmeside

Per (formand) er sagsbehandler på tjenestemandspension, flex- og skånejob

Vedrørende personsager afsked, forflyttelse, sygdom, pension, løn og arbejdstid har vi delt skoler mellem formand og næstformand, som I kan se af nedenstående

**Per: Firkløverskolen, Bramsnæsvig, Hvalsø, Allerslev, PPR**

**Jeppe: Osted, Trællerup, Kr. Hyllinge, Kr. Såby**

Hvis du har behov for at kontakte kredsen, så er det meget vigtigt, at du bruger vores ”officielle” veje.

Du skal ringe til 4635 3454 eller skrive til mail [042@dlf.org](mailto:042@dlf.org)

Det er ikke en god idé at bruge vores lejreedu-mail, Messenger eller Facebook.

Hvis vi skal rådgive jer i forbindelse med en personsag, så fører vi journalark, så vi altid kan dokumentere hvad vi har rådgivet.

**Per Brinckmann**

**Formand**

**Information om behandling af personoplysninger**

Du får her information om, hvordan vi behandler dine personoplysninger, efter at nye EU-regler træder i kraft den 25. maj 2018.

I Lejre Lærerforening er du en del af et fagforeningsfællesskab, hvor værdier som åbenhed og tillid er rodfæstet i vores kultur og arbejde. Det gælder også, når vi behandler de oplysninger, vi har om dig.

**Nye persondataregler fra 25. maj 2018**

EU har besluttet at skærpe kravene til, hvordan virksomheder behandler personoplysninger. De nye regler findes i Databeskyttelsesforordningen (GDPR), som har til formål at beskytte dig endnu bedre, når virksomheder håndterer oplysninger om dig. Reglerne træder i kraft den 25. maj 2018.

**Opdateret information om behandling af personoplysninger**De nye regler betyder, at vi har opdateret vores information om behandling af personoplysninger, som du kan finde på vores dlfinsite.org. Her kan du blandt andet se, hvilke personoplysninger vi indsamler, og hvordan vi bruger og behandler dem i forskellige sammenhænge.

**Du behøver ikke gøre noget**Du skal ikke foretage dig noget, men du er velkommen til at kontakte os, hvis du har spørgsmål.

**Samtykkeerklæring**

I forskellige situationer, vil du blive bedt om at underskrive en samtykkeerklæring til brug for kredsens eller Danmarks lærerforening sagsbehandling

Samtykkeerklæringen skal anvendes, når der indsamles følsomme oplysninger i form af helbredsoplysninger og om strafferetlige forhold som fx i forbindelse med afskeds- og arbejdsskadesager.

På DLF-insite, er der lagt et medlemsbrev om brug af persondatapolitik. Det vil jeg opfordre til, at du læser.

**Anne Jensen**

**Kasserer**

**Hvis du skal på pension**

Når du går på pension, skal du selv gøre kredsen opmærksom på det, hvis du vil overføres til fraktion 4. Du kan sende kredskontoret en mail på 042@dlf.org eller ringe til Anne på kontoret mandag eller torsdag. Reduceringen af dit kontingent sker først, når du er overført og kan ikke laves med tilbagevirkende kraft. Kontingentet for pensionister udgør pt. 106 kr. pr. måned og opkræves helårligt.

**Sådan hjælper Danmarks Lærerforening i tilfælde af arbejdsskade.**

Arbejdsskader skal anmeldes hurtigst muligt.

Din arbejdsmiljørepræsentant kan hjælpe dig med at anmelde skaden til myndighederne, og Danmarks Lærerforening kan hjælpe med sagsbehandlingen

Det er vigtigt, at arbejdsskader anmeldes til rette myndigheder og indenfor givne frister. Vær opmærksom på, at du i sidste ende selv er ansvarlig for, at det sker. Er der praktiske problemer med anmeldelsen, kan du få hjælp af dinarbejdsmiljø- eller tillidsrepræsentant eller af din lokale lærerkreds. Foreningen centralt kan yde bistand, hvis du fører sag om erstatning.

Har du brug for at vide mere, kan du kontakte Lejre Lærerforening eller læse mere på foreningens hjemmeside.

**Sådan sender du sagen til Danmarks Lærerforening**

Når arbejdsskaden er anmeldt, kan du inddrage foreningen i sagen, hvis du ønsker det. For at inddrage foreningen skal du henvende dig til din lokale kreds, som kan rådgive dig om spørgsmål om anmeldelse til Arbejdsskadestyrelsen, behandlingsudgifter mm.

Den allerførste, som du skal kontakte er arbejdsmiljørepræsentanten, der ligger inde med de relevante papirer.